
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1432 


2 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της ΔΥΙδ/οικ. 39606/16.4.2002 κοινής 


υπουργικής απόφασης. 1 

Τροποποίηση του Κανονισμού Εσωτερικής Υπηρεσίας 

του Πρωτοδικείου Θεσσαλονίκης. 2 

Οργανισμός Εσωτερικής Υπηρεσίας του Δημοτικού 
Παιδικού Σταθμού Δ.Δ. Σταυρού Δήμου Αντιγονι- 

δώνΝ. Ημαθίας. 3 

Μεταβίβαση αρμοδιοτήτων του Δ.Σ. της Δημοτικής 
Επιχείρησης Ύδρευσης και Αποχέτευσης Αλεξάν¬ 
δρειας σε τριμελή επιτροπή. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 7004/3/34-δ απόφαση του 
Υφυπουργού Δημόσιας Τάξης. 5 


ΑΠΟΦΑΣΕΙ Σ 

Αριθ. ΔΥΙδ/ΓΠ.66496 (1) 

Τροποποίηση της ΔΥΙδ/οικ. 39606/16.4.2002 κοινής 
υπουργικής απόφασης. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ- 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 23 του Ν. 2737/1999 «Μετα¬ 
μοσχεύσεις ανθρωπίνων ιστών και οργάνων και άλλες 
διατάξεις». (ΦΕΚ 174/27.8.1999 τ.Α’). 

2. Τις διατάξεις της παρ. γτου άρθρου 12 του Ν. 2955/ 
2001 «Προμήθειες Νοσοκομείων και λοιπών μονάδων 
υγείας των Πε.Σ.Υ. και άλλες διατάξεις» (ΦΕΚ 256/ 
2.11.2001/τ.Α'). 

3. Την ΔΥΙδ/οικ. 39606/16.4.2002 κοινή υπουργική από¬ 
φαση. 

4. Το από 7.7.2003 έγγραφο της Γεν .Γραμματείας Κοιν. 
Ασφαλίσεων, αποφασίζουμε: 

Τροποποιούμε την ΔΥΙδ/οικ. 39606/16.4.2002 απόφα¬ 
ση και διορίζουμε τακτικό μέλος στην Ειδική Επιτροπή κα¬ 


τάρτισης καταλόγου συνταγογραφημένων ιδιοσκευα¬ 
σμάτων για το Δημόσιο και όλους τους φορείς και κλά¬ 
δους ασφάλισης ασθένειας, ανεξάρτητα από την ονομα¬ 
σία και τη νομική τους μορφή καθώς και όλους τους δι¬ 
καιούχους περίθαλψης «οικονομικά αδυνάτου και 
ανασφαλίστου» , τη Λίτσα Παναγιώτα, φαρμακοποιό ΙΚΑ, 
ως εκπρόσωπο του Ι.Κ.Α. σε αντικατάσταση του Τροβά 
Αλέξανδρου, με αναπληρώτριάτηςτη Νικολαΐδη Ελευθε¬ 
ρία, φαρμακοποιό ΙΚΑ, σε αντικατάσταση της Λίτσα Πα¬ 
ναγιώτας, η οποία διορίζεται τακτικό μέλος. 

Κατά τα λοιπά ισχύει η ανωτέρω σχετική απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2003 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ.ΡΕΠΠΑΣ ΚΩΝ/ΝΟΣ ΣΤΕΦΑΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓ. ΠΑΣΧΑΛΙΔΗΣ 
-♦- 

Αριθ. 130733 (2) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997, 

β) του άρθρου 25παρ. 3περ. ατού Ν. 2812/2000 (Α'67), 

γ) του άρθρου 29Ατου Ν. 1558/1985 (Α' 137) όπωςπα- 
ροσετέθηκεμετο άρθρο 27 του Ν. 2081/1992 (Α' 154) και 
τροποποιήθηκαν μετο άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 1626/8.8.2003 έγγραφο του Πρωτοδικείου Θεσ¬ 
σαλονίκης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τη δημοσίευση στην Εφημερίδα της Κυβερνήσεωςτης 
τροποποίησης του Κανονισμού Εσωτερικής Υπηρεσίας 
του Πρωτοδικείου Θεσσαλονίκης, όπως διαμορφώθηκε 
με την 7/2003 απόφαση της Ολομέλειας του Πρωτοδικεί¬ 
ου Θεσσαλονίκης η οποία έχει ως εξής: 


ΤΡΟΠΟΠΟΙΗΣΗ ΚΑΝΟΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ ΤΟΥ ΠΡΩΤΟΔΙΚΕΙΟΥ ΘΕΣΣΑΛΟΝΙΚΗΣ 

Για τους λόγους αυτούς, τροποποιεί και συμπληρώνει 
τον ισχύοντα Κανονισμό Εσωτερικής Υπηρεσίας του 
Πρωτοδικείου Θεσσαλονίκης και ειδικότερα τις παρα¬ 
γράφους 9, 14, 15 και 19 του άρθρου 35 αυτού, το οποίο 
διαμορφώνεται και ισχύει πλέον ως εξής: 

Άρθρο 35 

Η Γραμματεία του Πρωτοδικείου διαιρείται σε δέκα εν¬ 
νέα (19) τμήματα. 

Το καθένα από αυτά έχει ανάλογο με τις αρμοδιότητες 
του αριθμό υπαλλήλων, που οπωσδήποτε θα είναι τουλά¬ 
χιστον πέντε (5) και τις αντίστοιχα, σε κάθε τμήμα, ανα- 
φερόμενες αρμοδιότητες. Η τοποθέτηση των υπαλλήλων 
γίνεται με απόφαση του Τριμελούς Συμβουλίου. Η τοπο¬ 
θέτηση των γραμματέων των Ανακριτικών Γ ραφείων γίνε¬ 
ται με απόφαση του Τριμελούς Συμβουλίου, αφού ακου- 
σθεί ο Ανακριτής του οικείου τμήματος. 

1. ΤΜΗΜΑ ΔΙΟΙΚΗΤΙΚΟΥ. Σ’ αυτό οι υπάλληλοι θα ασχο¬ 
λούνται με τις εξής εργασίες: α) με τη διεκπεραίωση της 
αλληλογραφίας του Προέδρου του Τριμελούς Συμβουλί¬ 
ου, του Τριμελούς Συμβουλίου και του Προϊσταμένου της 
Διευθύνσεως Γραμματείας του Πρωτοδικείου, β) με τη 
σύνταξη της υπηρεσίας των Δικαστών, την τήρηση του 
Μητρώου Δικαστών και Υπαλλήλων, την τήρηση των, κα¬ 
τά το άρθρο 87 παρ. 1 Ν.Δ. 1025/71, ατομικών φακέλων 
των υπαλλήλων, την τήρηση του βιβλίου αδειών υπαλλή¬ 
λων, τα βιβλία αδειών συμβολαιογραφών και του βιβλίου 
εκθέσεων Γραμματέα, γ) με την τήρηση των σχετικών βι¬ 
βλίων πειθαρχικών των υπαλλήλων, συμβολαιογράφων, 
υποθηκοφυλάκων και δικ. επιμελητών, δ) με την τήρηση 
των βιβλίων πρωτοκόλλου διοικητικής αλληλογραφίας 
του Προέδρου του Τριμελούς Συμβουλίου, του Τριμε¬ 
λούς Συμβουλίου και του Προϊσταμένου της Διευθύνσε- 
ως Γραμματείας, ε) με την τήρηση των σχετικών εκθέσε¬ 
ων επιθεωρήσεως,τηντήρηση του βιβλίου διαιτησιών και 
με την σύνταξη των μηνιαίων πινάκων εκκρεμότητας Δι¬ 
καστών. 

2. ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ. 
Με αρμοδιότητες: 1) την κάλυψη των μηχανογραφικών 
αναγκών από πλευράς ανάλυσης, σχεδίασης, προγραμ¬ 
ματισμού, αναπρογραμματισμού, τεκμηρίωσης, υλοποίη¬ 
σης και υποστήριξης των εφαρμογών και σύνταξης ειδι¬ 
κών τεχνικών μελετών και μελετών σκοπιμότητας, 2) τη 
μέριμνα για την καλή λειτουργία, εκμετάλλευση και συ¬ 
ντήρηση του εξοπλισμού Πληροφορικής, την προετοιμα¬ 
σία δεδομένων, τον έλεγχο εισόδου - εξόδου και την 
ασφάλεια του όλου συστήματος, 3) την παροχή υποστή¬ 
ριξης για την κάλυψη αναγκών σε εξειδικευμένους τομείς 
της Πληροφορικής (βάσεις πληροφοριών, επικοινωνίες, 
υλικό (ΗετάννεΓθ), λογισμικό (δοίίννατθ), κ.λ.π.), 4) την 
απλούστευση των διαδικασιών σε συνδυασμό με τη μη¬ 
χανοργάνωση - μηχανογράφηση αυτών, 5) την παρακο¬ 
λούθηση των τεχνολογικών εξελίξεων στον τομέα της μη¬ 
χανοργάνωσης, έρευνα της αγοράς και τήρηση στοιχεί¬ 


ων για τις τεχνικές προδιαγραφές και δυνατότητες των 
σχετικών μηχανημάτων και εισήγηση για την αναβάθμιση 
και τον εκσυγχρονισμό του εξοπλισμού Πληροφορικής, 
6) τη μέριμνα για την κατάρτιση και εφαρμογή προγραμ¬ 
μάτων εκπαίδευσης του προσωπικού πάνω στη χρήση και 
λειτουργία του εξοπλισμού Πληροφορικής (μηχανημά¬ 
των και εφαρμογών), 7) την έκδοση στατιστικών στοιχεί¬ 
ων, επίτωντηρουμένων στους υπολογιστές στοιχείων, 8) 
εισαγωγή και διαγραφές δικασίμων, 9) διάφορες διορθώ¬ 
σεις και συμπληρώσεις στοιχείων που ζητούν τα εμπλε¬ 
κόμενα Τμήματα και 10) την έκδοση πινάκων με αριθμό 
υποθέσεων για κάθε δικάσιμο και διαδικασία για τις έδρες 
και τον προσδιορισμό από τους Προέδρους και τη σύντα¬ 
ξη μηνιαίων πινάκων εργασιών των Δικαστών και τετρα- 
μηνιαίων πινάκων εκκρεμότητας Δικαστών. 

3. ΤΜΗΜΑ ΛΟΓΙΣΤΙΚΟΥ - ΔΙΑΧΕΙΡΙΣΗΣ ΥΛΙΚΟΥ. Σ’ αυτό 
οι υπάλληλοι θα ασχολούνται με τις εξής εργασίες: α) με 
κάθε γενική εργασία που έχει σχέση με τη λογιστική υπη¬ 
ρεσία του Πρωτοδικείου, όπως είναι η σύνταξη των μι- 
σθοδοτικών καταστάσεων των δικαστών και υπαλλήλων, 
η είσπραξη και πληρωμή των αποδοχών, η είσπραξη και 
εκτέλεση διαφόρων πιστώσεων, β) με τη διαχείριση, προ¬ 
μήθεια και διανομή διαφόρων ειδών και υλικών, με την επι¬ 
μέλεια εκτυπώσεων και την παρακολούθηση λειτουργίας 
των γραφομηχανών και γ) με την τήρηση του βιβλίου βι¬ 
βλιοθήκης, του βιβλίου επίπλων και σκευών κ.λπ. 

4. ΤΜΗΜΑ ΚΑΤΑΘΕΣΕΩΣ ΔΙΚΟΓΡΑΦΩΝ. Σ’ αυτό οι 
υπάλληλοι θα ασχολούνται με την κατάθεση των δικο¬ 
γράφων όλων των πολιτικών διαδικασιών, αγωγών, ανα¬ 
κοπών, αιτήσεων ασφαλιστικών μέτρων, την εγγραφή στα 
πινάκια, τη χορήγηση αντιγράφων και την τήρηση των βι¬ 
βλίων καταθέσεων όπου επιβάλλεται. 

5. ΤΜΗΜΑ ΓΡΑΜΜΑΤΕΩΝ ΕΔΡΑΣ ΠΟΛΙΤΙΚΗΣ ΔΙΑΔΙ¬ 
ΚΑΣΙΑΣ. Σ’ αυτό οι υπάλληλοι θα ασχολούνται ως Γραμ- 
ματείς σ’ όλα τα τμήματα πολιτικής διαδικασίας, πληντων 
υποθέσεων ασφαλιστικών μέτρων και με τη σύνταξη και 
καθαρογραφή πρακτικών συνεδριάσεως. 

6. ΤΜΗΜΑ ΔΗΜΟΣΙΕΥΣΗΣ ΠΟΛΙΤΙΚΩΝ ΑΠΟΦΑΣΕΩΝ - 
ΕΝΔΙΚΩΝ ΜΕΣΩΝ. Με αρμοδιότητα τη δημοσίευση των 
πολιτικών αποφάσεων, την πληροφόρηση και τα ένδικα 
μέσα κατά των πολιτικών αποφάσεων. 

7. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ - ΔΙΑΤΑΓΩΝ ΠΛΗ¬ 
ΡΩΜΗΣ. Σ’ αυτό οι υπάλληλοι θα ασχολούνται α) με την 
παραλαβή και τη σύνταξη εκθέσεων καταθέσεως αιτήσε¬ 
ων για τη λήψη ασφαλιστικών μέτρων οποιοσδήποτε (ρύ¬ 
σεως, χορήγηση αντιγραφών των αιτήσεων και με κάθε 
συναφή αυτά εργασία, β) με την παραλαβή των αιτήσεων 
για έκδοση διαταγών πληρωμής και με κάθε συναφή προς 
την έκδοση αυτών εργασία, γ) με την τήρηση των βιβλίων 
εξομολογήσεων πλοιάρχων, αντικλήτων, αποφάσεων ευ¬ 
εργετημάτων πενίας και αναγκαστικών διαχειρίσεων. 

8. ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑΣΕ¬ 
ΩΝ. Με αρμοδιότητα και καθαρογραφή α) των αποφάσε¬ 
ων του Πολυμελούς και Μονομελούς Πρωτοδικείου επί 
υποθέσεων κάθε διαδικασίας, των αποφάσεων ειδικών 
διαδικασιών και ασφαλιστικών μέτρων και με την επιμέ¬ 
λεια για την θεώρηση αυτών, ως και με την καθαρογραφή 
των Βουλευμάτων μόνο όταν, κατά την κρίση του Προέ¬ 
δρου του Τριμελούς Συμβουλίου που διευθύνει το Πρω¬ 
τοδικείο επιβάλλεται αυτό έκτου αριθμού των ακαθαρό- 
γραφων βουλευμάτων και β) με την τήρηση βιβλίου συ¬ 
ντάξεων ξενοδοχειακής πίστης του Ν. 181/49 και του 
βιβλίου συμβάσεων ενεχύρου του Ν. 1198/49. 

9. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΛΙΤΙΚΩΝ ΑΠΟΦΑΣΕ¬ 
ΩΝ. Με αρμοδιότητα τη διαφύλαξη των εκδιδομένων πο¬ 
λιτικών αποφάσεων και πρακτικών, διασκέψεων και δημο¬ 
σιεύσεων όλων των πολιτικών διαδικασιών, των προτάσε¬ 
ων σημειωμάτων και λοιπών σχετικών, τη φύλαξη των 
εκθέσεων διεξαγωγής αποδείξεως εξετάσεως μαρτύ¬ 
ρων, των εκθέσεων πραγματογνωμόνων, σχεδιαγραμμά¬ 
των κλπ. Των σχετικών βιβλίων ευρετηρίων, τη διαφύλαξη 
των αποφάσεων του δικαστηρίου σε συμβούλιο και Ολο¬ 
μέλεια, των προτύπων ορκοδοσιών των υπάλλήλων δικη¬ 
γόρων και συ μβολαιογράφων, των εκθέσεων εμφανίσεως 
δικαστικών λειτουργών, δικαστικών υπαλλήλων και συμ¬ 
βολαιογράφων, των αιτήσεων στον Επίσκοπο επί διαζυ¬ 
γίων ως και με την έκδοση πιστοποιητικών της αρμοδιό- 
τητός του, τη χορήγηση αντιγράφων και απογράφων και 
τις σχετικές με αυτά ενέργειες και κάθε συναφή εργασία. 

10. ΤΜΗΜΑ ΔΙΕΞΑΓΩΓΩΝ. Με αρμοδιότητα τη συμμετο¬ 
χή στη διεξαγωγή των αποδείξεων εκτός ακροατηρίου και 
τη σύνταξη των σχετικών εκθέσεων και τη συμμετοχή στις 
σε ακροατήριο συνεδριάσεις των Εισηγητών Πολυμελούς 
Πρωτοδικείου για την διεξαγωγή των αποδείξεων. 

11. ΤΜΗΜΑ ΠΤΩΧΕΥΣΕΩΝ. Με αρμοδιότητα κάθε ερ¬ 
γασία που ανάγεται στη Γραμματεία του Εισηγητού πτω¬ 
χεύσεων, τη φύλαξη των σχετικών εγγράφων και την έκ¬ 
δοση πιστοποιητικών. 

12. ΤΜΗΜΑ ΕΚΛΟΓΙΚΩΝ - ΕΤΑΙΡΙΚΩΝ. Στην αρμοδιότη- 
τάτου υπάγονται α) η κατ’ έτος αναθεώρηση καταλόγων, 
η έκδοση νέων βιβλιαρίων λόγω απώλειας ή φθοράς, η τή¬ 
ρηση αρχείου των εκλογών, η χορήγηση πιστοποιητικών 
η προετοιμασία και διεκπεραίωση όλων των διαδικασιών 
που απαιτούνται για την έκδοση αποτελεσμάτων Βουλευ¬ 
τικών, Νομαρχιακών και Δημοτικών Εκλογών και η φύλα¬ 
ξη των πρωτοτύπων εκλογικών καταλόγων των εκλογέων 
των Δήμων και Κοινοτήτων της περιφέρειας του Πρωτο¬ 
δικείου Θεσσαλονίκης και β) η δημοσίευση των εταιρικών 
συμβάσεων και συμβολαίων, η τήρηση των βιβλίων των 
εταιριών, η έκδοση σχετικών πιστοποιητικών, η χορήγηση 
αντιγράφων και η φύλαξη του αρχείου. 

13. ΤΜΗΜΑ ΠΙΣΤΟΠΟΙΗΤΙΚΩΝ - ΔΙΑΘΗΚΩΝ - ΣΩΜΑ¬ 
ΤΕΙΩΝ: Με αρμοδιότητα τη συμμετοχή στις συνεδριάσεις 
του Μονομελούς Πρωτοδικείου για την δημοσίευση δια¬ 
θηκών, την τήρηση των οικείων πρακτικών, την φύλαξη 
των διαθηκώνπου αποστέλλονται από άλλα Πρωτοδικεία, 
την σύνταξη εκθέσεων αποδοχής κληρονομιάς και απο- 
ποιήσεως κληρονομιάς, την τήρηση των βιβλίων σωμα¬ 
τείων και εταιρικών, την έκδοση αντιγράφων, των στο τμή¬ 
μα αυτό φυλασσομένων εγγράφων και την έκδοση πιστο¬ 
ποιητικών σχετικών προς τις ανωτέρω αρμοδιότητες του 
τμήματος. 

14. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ - 
Μ.Ο.Δ. - ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα τη 
συμμετοχή στις συνεδριάσεις του Τριμελούς Πλημμελει¬ 
οδικείου και του Μικτού Ορκωτού Δικαστηρίου, την κα¬ 
τάρτιση της υπηρεσίας Γραμματέων έδρας, την τήρηση 
και καθαρογραφή των οικείων πρακτικών και αποφάσε¬ 
ων. Και το Γ ραφείο Διεκπεραίωσης με αρμοδιότητα την 
καταχώρηση των αποφάσεωντων παραπάνω ποινικών δι¬ 
καστηρίων στα οικεία βιβλία, τη σύνταξη των στατιστικών 
πινάκων, την παραλαβή των αποφάσεων, των σχετικών δι¬ 
κογραφιών και της τακτοποίησής τους μέχρις αποστολής 
στο γενικό αρχείο ποινικών αποφάσεων, την παραλαβή, 
κατάθεση και απόδοση εγγυοδοσιών. 

15. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ - 


ΑΓΟΡΑΝΟΜΙΚΟΥ ΔΙΚΑΣΤΗΡΙΟΥ - ΔΙΚΑΣΤΗΡΙΩΝ ΑΝΗΛΙ¬ 
ΚΩΝ - ΓΡΑΦΕΙΟ ΔΙΕΚΠΕΡΑΙΩΣΗΣ. Με αρμοδιότητα τη 
συμμετοχή στις συνεδριάσεις του Μονομελούς Πλημμε¬ 
λειοδικείου -Αγορανομικού Δικαστηρίου και Δικαστηρίων 
Ανηλίκων (Μονομελούς και Τριμελούς), την κατάρτιση 
της υπηρεσίας Γ ραμματέων έδρας, την τήρηση και καθα- 
ρογραφή των οικείων πρακτικών και αποφάσεων. Και το 
Γ ραφείο Διεκπεραίωσης με αρμοδιότητα την καταχώρη¬ 
ση των αποφάσεων των παραπάνω ποινικών δικαστηρίων 
στα οικεία βιβλία, τη σύνταξη των στατιστικών πινάκων, 
την παραλαβή των αποφάσεων, των σχετικών δικογρα¬ 
φιών και την τακτοποίησή τους μέχρις αποστολής στο γε¬ 
νικό αρχείο ποινικών αποφάσεων, την παραλαβή, κατάθε¬ 
ση και απόδοση εγγυοδοσιών, και κάθε συναφή εργασία. 

16. ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ ΑΝΑ- 
ΚΡΙΤΙΚΩΝ ΓΡΑΦΕΙΩΝ. Με αρμοδιότητα α) τη συμμετοχή 
στις συνεδριάσεις του συμβουλίου Πλημμελειοδικών, την 
καθαρογραφή των βουλευμάτων καιτην επιμέλεια για την 
θεώρηση και υπογραφή αυτών, την μετά ταύτα υποβολή 
των δικογραφιών, με αντίγραφα των βουλευμάτων προς 
τον Εισαγγελέα, την σύνταξη εκθέσεων ενδίκων μέσων 
κατά βουλευμάτων και την υποβολή αντιγράφων αυτών 
στον Εισαγγελέα και σε κάθε εργασία αναγόμενη στην 
γραμματεία του Συμβουλίου Πλημμελειοδικών και β) τη 
σύνταξη και τήρηση του καταλόγου πραγματογνωμόνων. 
Τα καθήκοντα των Γ ραμματέων των τακτικών και ειδικών 
ανακριτικών γραφείων είναι: η τήρηση των βιβλίων των 
ανακριτικών γραφείων, η χορήγηση αντιγράφων, η συμ¬ 
μετοχή και δακτυλογράφηση των καταθέσεων των μαρ¬ 
τύρων, των απολογιών των κατηγορουμένων κ.λ.π., η σύ¬ 
νταξη των κλήσεων και η μέριμνα της επίδοσής τους προς 
τους μηνυτές και κατηγορουμένους. 

17. ΤΜΗΜΑ ΕΚΚΑΘΑΡΙΣΕΩΣ ΚΑΙ ΕΝΔΙΚΩΝ ΜΕΣΩΝ ΚΑ¬ 
ΤΑ ΠΟΙΝΙΚΩΝ ΑΠΟΦΑΣΕΩΝ, α) Με αρμοδιότητα την εκ¬ 
καθάριση των απολήψιμων των ποινικών αποφάσεων, την 
βεβαίωσή των στα αρμόδια Δημόσια Ταμεία καιτην κατα- 
χώρησή των, στα οικεία βιβλία, την εκκαθάριση και βεβαί¬ 
ωση των κατά τον Κωδ. Πολιτικής Δικονομίας επιβαλλο- 
μένων χρηματικών ποινών, τελών και λοιπών εξόδων, την 
τήρηση αρχείου ποινικών υποθέσεων εκδικασθεισών 
απόντος του κατηγορουμένου, την σύνταξη των ενδίκων 
μέσων κατ’ αποφάσεων όλων των ποινικών δικαστηρίων 
και την αποστολή αρμοδίως των σχετικών εκθέσεων και 
σε κάθε άλλη εργασία της γραμματείας σχετική με τα 
ανωτέρω αντικείμενα, β) Στο τμήμα τούτο θα τοποθετού¬ 
νται τρεις (3) διαχειριστές (ταμίες), θέσεις που ειδικά 
προβλέπονται από τον παρόντα Κανονισμό σύμφωνα με 
τη διάταξητου άρθρου 12του Ν. 1810/88. Κύρια απασχό¬ 
ληση των διαχειριστών (ταμιών) είναι η διαχείριση χρημά¬ 
των από την εκκαθάριση των απολήψιμων των διαφόρων 
ποινικών αποφάσεων του Πρωτοδικείου Θεσσαλονίκης 
σε ολόκληρη τη διάρκεια της θητείας τους στο παραπάνω 
τμήμα. Με πράξη του Τριμελούς Συμβουλίου του Πρωτο¬ 
δικείου θα ορίζονται οι αρμόδιοι στο τμήμα τούτο διαχει¬ 
ριστές (ταμίες). 

18. ΤΜΗΜΑ ΔΙΕΚΠΕΡΑΙΩΣΗΣ ΠΟΙΝΙΚΩΝ ΑΠΟΦΑΣΕΩΝ 
& ΣΥΝΤΑΞΕΩΣ ΔΕΛΤΙΩΝ ΠΟΙΝΙΚΟΥ ΜΗΤΡΩΟΥ. Με αρ¬ 
μοδιότητα την τήρηση των ευρετηρίων των αποφάσεων 
όλων των ποινικών δικαστηρίων, τις βεβαιώσεις τελεσιδι¬ 
κίας, την παραλαβή των δικογραφιών, την αποστολή αρ¬ 
μοδίως των αναβλητικών δικογραφιών, τη σύνταξη των 
δελτίων Ποινικού Μητρώου των καταδικασθέντων, κατα¬ 
χώρηση αυτών στα οικεία βιβλία και αποστολή αρμοδίως 

σχετικών δελτίων, τη σύνταξη των σχετικών βιβλίων στα¬ 
τιστικών στοιχείων και κάθε άλλη συναφή εργασία. Και 

19. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕ¬ 
ΩΝ. Με αρμοδιότητα την διαφύλαξη των εκδιδομένων 
αποφάσεων και πρακτικών των συνεδριάσεων των ποινι¬ 
κών δικαστηρίων, τα σχετικά των ποινικών δικογραφιών 
με τις καταθέσεις των μαρτύρων τις καταθέσεις των 
πραγματογνωμόνων, των σχεδιαγραμμάτων κ.λπ., των 
σχετικών βιβλίων ευρετηρίων, τη χορήγηση αντιγράφων, 
τη διαφύλαξη των κάθε είδους πειστηρίων, του οικείου βι¬ 
βλίου και τις σχετικές με αυτά ενέργειες και κάθε συναφή 
εργασία. 

Κρίθηκε και αποφασίστηκε στη Θεσσαλονίκη στις 25 
Ιουνίου 2003. 

Ο Πρόεδρος Η Γραμματέας 

ΑΝΤΩΝΙΟΣ ΤΣΑΛΑΠΟΡΤΑΣ ΧΡΙΣΤΙΝΑ ΦΩΤΙΑΔΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 6693 (3) 

Οργανισμός Εσωτερικής Υπηρεσίας του Δημοτικού Παι¬ 
δικού Σταθμού Δ.Δ. Σταυρού Δήμου Αντιγονιδών Ν. 
Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 καιαντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν.2880/2001 και 
των άρθρων 198 και 203. 

4. Την 5100/11.7.2000 απόφασή μας που δημοσιεύθηκε 
στο ΦΕΚ1070/Β/2000 με την οποία συστάθηκε σύμφωνα με 
τις διατάξεις του άρθρου 203 του Π.Δ. 410/95 Νομικό Πρό¬ 
σωπο Δημοσίου Δικαίου, με την επωνυμία «Δημοτικός Παι¬ 
δικός Σταθμός Δ.Δ. Σταυρού» στο Δήμο Αντιγονιδών. 

5. Τις 2/2000 και 9/2003 αποφάσεις του Διοικητικού 
Συμβουλίου του Δημοτικού Παιδικού Σταθμού Δ.Δ. Σταυ¬ 
ρού Δήμου Αντιγονιδών με τις οποίες καταρτίσθηκε ο 
Ο.Ε.Υ. του ανωτέρω Νομικού Προσώπου. 

6. Τις 83/2000 και 49/2003 αποφάσεις του Δημοτικού Συμ¬ 
βουλίου Αντιγονιδών σχετικά μετο αντικείμενο του θέματος. 

7. Το 16/2003 (2ο Θέμα) πρακτικό Υπηρεσιακού Συμ¬ 
βουλίου Υπαλλήλων Ο.Τ.Α. Ν. Ημαθίας, στο οποίο διατυ¬ 
πώνει τη γνώμη του επί της απόφασης του Διοικητικού 
Συμβουλίου του Δημοτικού Παιδικού Σταθμού Δ.Δ. Σταυ¬ 
ρού Δήμου Αντιγονιδών. 

8. Την 5631/26.7.2000 (ΦΕΚ 1339/τ.Β'/2000) απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας σχετικά με τη μεταβίβαση του δικαιώματος υπογρα¬ 
φής «Με εντολή Γενικού Γ ραμματέα Περιφέρειας», απο¬ 
φασίζουμε: 


Νομιμοποιούμε τις 57/2001 και 20/2002 αποφάσεις του 
2/2000 και 9/2003 αποφάσεις του Διοικητικού Συμβουλί¬ 
ου του Δημοτικού Παιδικού Σταθμού Δ.Δ. Σταυρού Δήμου 
Αντιγονιδών μετις οποίες καταρτίσθηκε ο Ο.Ε.Υ. του ανω¬ 
τέρω νομικού προσώπου, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ Δ.Δ. ΣΤΑΥΡΟΥ 
ΔΗΜΟΥ ΑΝΤΙΓΟΝΙΔΩΝ 

Άρθρο 1 

Η εσωτερική διάρθρωση υπηρεσιών του παιδικού 
σταθμού Δ.Δ. Σταυρού συγκροτείται σε ένα τμήμα ως 
ακολούθως: 

ΤΜΗΜΑ ΔΙΟΙΚΗΤΙΚΟΥ - ΕΚΠΑΙΔΕΥΤΙΚΟΥ - ΒΟΗΘΗΤΙ¬ 
ΚΟΥ ΠΡΟΣΩΠΙΚΟΥ 

Το ανωτέρω τμήμα συγκροτείται από τις εξής υπηρεσίες: 

1. Διοικητικών - Οικονομικών υπηρεσιών 

2. Εκπαιδευτικών - Παιδαγωγικών υπηρεσιών 

3. Βοηθητικών υπηρεσιών (Μαγειρείου - Καθαριότητας). 

Άρθρο 2 

Η οργανική σύνθεση και η διαβάθμιση του προσωπικού 
κατά κατηγορίες και κλάδους έχει ως κάτωθι: 
ΟΡΓΑΝΙΚΕΣ ΘΕΣΕΙΣ 

ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών Π.Ε., Τ.Ε., Δ.Ε. κατατάσσο¬ 
νται στους βαθμούς Δ (εισαγωγικός) Γ, Β και Α (καταλη¬ 
κτικός) . 

Οι θέσεις της κατηγορίας Υ.Ε. κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανικές 
θέσεις περιγράφονται στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι εξής: 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
1. Κλάδος ΤΕ9 Βρεφονηπιοκόμων 
Τ ρεις θέσεις 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

1. Κλάδος ΔΕΙ Διοικητικού 
Μια θέση 

2. Κλάδος ΔΕ32 Μαγείρων 
Μια θέση 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
1. Κλάδος ΥΕ16 Π ροσωπικού Καθαριότητας μια θέση 
ΠΡΟΣΩΠΟΠΑΓΕΙΣ ©ΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
1. Κλάδος ΣΕ1 Μαγείρων 
Μια θέση 

Το προσωπικό κάθε κατηγορίας του πρώην κρατικού 
παιδικού σταθμού, που κατείχε ή κατέχει οργανικές θέ¬ 
σεις μόνιμου ή με σχέση εργασίας ιδιωτικού δικαίου αο¬ 
ρίστου χρόνου προσωπικού και υπηρετούσε ή υπηρετεί 
κατά το χρόνο μεταφοράς του στο Δήμο Αντιγονιδών, 
μετατάσσεται αυτοδικαίως στο νέο Νομικό Πρόσωπο και 
καταλαμβάνει αντίστοιχες θέσεις στον παρόντα Οργανι¬ 
σμό Εσωτερικής Υπηρεσίας, το δε υπηρεσιακό του καθε¬ 
στώς διέπεται πλέον από τις διατάξεις του Α' και Γ μέρους 
του Ν. 1188/1981 σύμφωνα με όσα ορίζονται στο άρθρο 
26παρ. 5του Π.Δ. 410/1995, όπως τροποποιήθηκε από το 
άρθρο 9 παρ. 7 του Ν. 2503/97 και ισχύει σήμερα. 

Άρθρο 3 

Προϊστάμενος του ανωτέρω Τμήματος ορίζεται απότον 
κλάδο Τ.Ε.9 Βρεφονηπιοκομίας και εν ελλείψει αυτού από 
τον κλάδο Δ.Ε.1 Διοικητικού - Λογιστικού. 

Στην αρμοδιότητα του Προϊσταμένου ανήκουν: 

I. Η εποπτεία και ο έλεγχος των γραφείων που συγκρο¬ 
τούντο τμήμα. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στις υπηρεσίες του τμήματος για την 
άσκηση των αρμοδιοτήτων του. 

3. Ο έλεγχος και η θεώρηση όλων των εγγράφων των 
υφισταμένων του και η συνυπευθυνότητα του για τη νομι¬ 
μότητα και πληρότητα αυτών καθώς και η τελική υπογρα¬ 
φή αυτών. 

4. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των αρμοδιοτήτων του. 

5. Η εισήγηση για τη λήψη μέτρων για την εύρυθμη και 
ομαλή λειτουργία του τμήματος. 

6. Η υποχρέωση να ενημερώνει το γραφείο Διοικητικού- 
Οικονομικού για τις ημερήσιες απουσίες ή καθυστερή¬ 
σεις του προσωπικού του τμήματος. 

7. Η συγκέντρωση, η παρακολούθηση και κοινοποίηση 
στην αρμόδια υπηρεσία των διαταγμάτων και των Διοικητι¬ 
κών αποφάσεωνπου κοινοποιούνται στο Νομικό Πρόσωπο. 

8. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

9. Η άσκηση γενικής Διοικητικής εποπτείας στο προσωπι¬ 
κό του Νομικού Προσώπου με οποιαδήποτε σχέση εργα¬ 
σίας και εισήγηση στον Πρόεδρο του Νομικού Προσώπου 
κάθε θέματος που αφορά την εν γένει κατάσταση του. 

10. Η παροχή οδηγιών για τη σύνταξη του προϋπολογι¬ 
σμού του Νομικού Προσώπου, η εποπτεία κατάρτισής 
του καθώς και η επιμέλεια για τη σωστή εκτέλεσή του. 

II. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

12. Η μεταβίβαση κάθε νομικού θέματος στη Νομική 
Υπηρεσία του Δήμου καθώς και των τεχνικών θεμάτων 
στο τμήμα Γενικών υπηρεσιών του Δήμου. 

13. Συνεργασία με το γραφείο υγείας και πρόνοιας του 
Δήμου για θέματα υγείας των τροφίμων του παιδικού 
σταθμού και κοινωνικά προβλήματα αυτών και των οικο¬ 
γενειών τους. 

Άρθρο 4 

Οι αρμοδιότητες και τα αντικείμενα κάθε υπηρεσίαςτου 
ως άνω Τμήματος που αναφέρεται στον παρόντα Οργανι¬ 
σμό καθορίζονται ως εξής: 

Α. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

Στην αρμοδιότητα της ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομικού Προσώπου. 

2. Η τήρηση των ατομικών υπηρεσιών φακέλων και ευ¬ 
ρετηρίων του προσωπικού του Νομικού Προσώπου, με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους καιη φροντίδα για τη συ¬ 
νεχή παρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλωντου Νομικού Προσώπου. 


4. Η σύνταξη παραστατικών στοιχείων πληρωμής του 
υπηρετούντος Προσωπικού και η κοινοποίηση των μετα¬ 
βολών του εγκαίρως σε όσους τους αφορούν. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, τις απολύσεις-παραιτήσεις, αποσπάσεις, μετατά¬ 
ξεις, χορηγήσεις αδειών, πειθαρχικής υποθέσεις και η 
κοινοποίηση τους. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων του Προέδρου του Νομικού 
Προσώπου που ρυθμίζουν τα εσωτερικά λειτουργικά 
προβλήματα των υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίαςτου Νομικού Προσώπου προκειμένου 
να τεθεί υπόψη των εργαζομένων για να εκφράσει τη γνώ¬ 
μη του πριν διαβιβασθεί στο Δημοτικό Συμβούλιο για 
έγκριση. 

10. Η ενημέρωση και παρακολούθηση των ημερησίων 
δελτίων προσέλευσης και αναχώρησης του προσωπικού 
του Νομικού Προσώπου. 

11. Η συνεργασία με τον Πρόεδρο του Νομικού Προ¬ 
σώπου για την κατάρτιση των θεμάτων της ημερήσιας 
διάταξης του Διοικητικού Συμβουλίου και η επιμέλεια 
τους με ευθύνη του για την κοινοποίηση αυτών, κατά τις 
κείμενες διατάξεις των συνεδριάσεων στους Συμβού¬ 
λους του Διοικητικού Συμβουλίου. 

12. Η επιμέλεια για την προετοιμασία των αποφάσεων 
των πιο πάνω οργάνων. 

13. Η τήρηση των πρακτικών των συνεδριάσεων του 
Δ.Σ. αντιγράφων των αποφάσεων του Διοικητικού Συμ¬ 
βουλίου στην αρμόδια Διοικητική αρχή ή το Διοικητικό 
Συμβούλιο, αναλόγως του θέματος για έγκριση. 

14. Η διαβίβαση στους αρμόδιους υπαλλήλουςτου Τ μή¬ 
ματος του Νομικού Προσώπου ή στις αρμόδιες υπηρε¬ 
σίες του Δήμου, αποφάσεων σχετικών με το αντικείμενο 
της αρμοδιότητάς τους. 

15. Τήρηση Ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

16. Η παραλαβή καιη αυθημερόνπρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

17. Η έγκαιρη διανομή εγγράφων στους αρμόδιους 
υπαλλήλους και υπηρεσίες προς ενέργεια και η τήρηση 
των πρωτοτύπων στο αρχείο. 

18. Η παραλαβή και ταξινόμηση των προοριζομένων για 
αρχειοθέτηση εγγράφων. 

19. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδοσης. 

20. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρημένου 
σαν άχρηστου, όταν αυτό απαιτείται. 

21. Η τήρηση του αρχείου όλων των διευθύνσεων του 
Νομικού Προσώπου καθώς και του αρχείου της Εφημερί¬ 
δας της Κυβερνήσεως. 

22. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

23. Η ευθύνη κάθε εισφοράς και εσόδου του Νομικού 
Προσώπου. 

24. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείται. 

25. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

26. Ο έλεγχος των προβλεπομένων από το νόμο δικαιο- 
λογητικών κάθε δαπάνης. 

27. Ο έλεγχος της διαπίστωσης της ύπαρξης σχετικής 
πίστωσης για την πληρωμή της δαπάνης. 

28. Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης και 
αναγνώρισης και έκδοσης των οικείων χρηματικών ενταλ¬ 
μάτων μέσα στις πιστώσεις του προϋπολογισμού. 

29. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

30. Η τήρηση των βιβλίων που προβλέπονται από το Νόμο. 

31. Η σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου η μέριμνα για την τακτική 
και έγκαιρη πληρωμή των πάσης φύσεως αποδοχών όλων 
των μισθωτών του Νομικού Προσώπου και η εκτέλεση κάθε 
εργασίας που έχει σχέση με την ασφάλισή τους. 

32. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία με τους εργαζομένους για κάθε θέμα που 
τους αφορά. 

33. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία του παιδικού σταθμού με την άμε¬ 
ση επίβλεψη του Προϊσταμένου του παιδικού σταθμού. 

34. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη του παιδικού σταθμού 
ανάλογα με την ανάγκη του, δυνάμει αποδεικτικών παρα¬ 
λαβής των υπευθύνων, για τη διαφύλαξη αυτών. 

35. Η σύνταξη σχεδίων προϋπολογισμού - απολογισμού 
προκειμένου να τεθεί υπόψητου Προϊσταμένου του Σταθ¬ 
μού πριν διαβιβασθεί στο Διοικητικό Συμβούλιο. 

36. Η εκτέλεση κάθε εργασίας που αφορά σε θέματα 
προϋπολογισμού και η πορεία παρακολούθησής του και 
η σύνταξη σχετικής εισήγησης για αναμόρφωση του, 
όπου και όταν παρίσταται ανάγκη. 

37. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

38. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομής και κατοχής καθώς 
και οποιουδήποτε άλλου εμπραγμάτου δικαιώματος του 
Νομικού Προσώπου, με τη συνεργασία των αρμοδίων 
υπηρεσιών του Δήμου. 

Β. ΕΚΠΑΙΔΕΥΤΙΚΗ - ΠΑΙΔΑΓΩΓΙΚΗ ΥΠΗΡΕΣΙΑ 

Στην αρμοδιότητα των υπαλλήλων ανήκουν: 

1. Η φροντίδα για τη σωστή ψυχοσωματική υγεία και ψυ¬ 
χοκινητική εξέλιξη των απασχολουμένων στον παιδικό 
σταθμό παιδιών, με πραγματοποίηση προγραμμάτων 
ανάλογα με την ηλικία τους. 

2. Η φροντίδα για την ανάπτυξη της προσωπικότητας 
των παιδιών και των ιδιαίτερων δεξιοτήτων τους. 

3. Η ανάληψη διαδοχικά όλων των τμημάτων - τάξεων 
του παιδικού σταθμού για τις οποίες είναι υπεύθυνοι. 

4. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 


διάρκεια της σχολικής περιόδου σύμφωνα με τις σύγχρο¬ 
νες παιδαγωγικές και ψυχολογικές θεωρίες. 

5. Συνεργάζονται με τον προϊστάμενο και γενικά με όλο 
το προσωπικό. 

6. Η εισήγηση στον Προϊστάμενο του Σταθμού για τον 
έγκαιρο εφοδιασμό των αιθουσών με τα απαραίτητα - 
απαιτούμένα είδη και την ευθύνη για την είσοδο κάθε ατό¬ 
μου σε αυτές. 

7. Η συμμετοχή γιατο σχεδίασμά του προσχολικού προ¬ 
γράμματος και η φροντίδα για την απασχόληση των παι¬ 
διών σύμφωνα με το ημερήσιο πρόγραμμα. 

8. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

9. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

10. Η διατήρηση της επαφής με τους γονείς και η ενη¬ 
μέρωσή τους για τη συμπεριφορά και την ψυχοσωματική 
υγεία των παιδιών τους. 

11. Η τήρηση μητρώου Νηπίων και Παίδων. 

12. Η φροντίδα για την καθημερινή παρουσία των παι¬ 
διών του παιδικού σταθμού και η ενημέρωση του αρμοδί¬ 
ου για την ενημέρωση των καρτών των παιδιών. 

13. Η διοργάνωση πολιτιστικών, ψυχαγωγικών και παι¬ 
δαγωγικών εκδηλώσεων προς όφελος των παιδιών, των 
γονέων και του προσωπικού. 

Γ. ΒΟΗΘΗΤΙΚΗ ΥΠΗΡΕΣΙΑ (ΜΑΓΕΙΡΕΙΟ - ΚΑΘΑΡΙΟΤΗΤΑ) 

Στην αρμοδιότητα των υπαλλήλων ανήκουν: 

Α) Καθήκοντα Μάγειρα: 

1. Η φροντίδα για την παραλαβή από τον αρμόδιο υπάλ¬ 
ληλο του κλάδου Διοικητικού της αναγκαίας ποσότητας 
τροφίμων καθώς και των υπογραφών των σχετικών εγ¬ 
γράφων εισαγωγής και εξαγωγής. 

2. Ευθύνονται για την επιμελημένη και έγκαιρη Παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Φροντίζουν για την έγκαιρη τακτοποίηση των προμη- 
θευμένωντροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνούν για τη διατή¬ 
ρηση της τάξης και της καθαριότητας του χώρου αυτού. 

4. Φροντίζουν για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Φροντίζουν για το πλύσιμο των πιάτων και ποτηριών 
καθώς και των άλλων μαγείρων σκευών και την τακτοποί¬ 
ησή τους. 

6. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν και για την καλή συντή¬ 
ρηση της καθαριότητας αυτών καθώς και του χώρου του 
μαγειρείου. 

Β) Καθήκοντα Προσωπικού Καθαριότητας. 

1. Ευθύνονται για την καθαριότητα των εσωτερικών και 
αυλαίων χώρων του παιδικού σταθμού. 

2. Ευθύνονται για την παραλαβή του ιματισμού του παι¬ 
δικού σταθμού, την καλή συντήρηση καιτη φύλαξη αυτών 
στον κατάλληλο χώρο. 

3. Φροντίζουν για τηντακτοποίηση των κρεβατιών καιτη 
συχνή αλλαγή των σεντονιών. 

4. Υποχρεούνται για τη χρησιμοποίηση των μέσων ατο¬ 
μικής προστασίας και υγιεινής (γάντια, καπέλα, ρόμπες 
κ.λ.π.) για αποφυγή μολυσματικών ασθενειών. 

5. Παραλαμβάνει υλικά καθαριότητας από τον υπεύθυ¬ 
νο και γι' αυτό υπογράφει δελτία. 

Ακροτελεύτιο Άρθρο 
Κάλυψη δαπάνης 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δημοτικού 
Παιδικού Σταθμού Αντιγονιδών έτους 2003 και για τα επό¬ 
μενα έτη, η οποία δεν είναι δυνατό εκ των προτέρων να 
υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 27 Αυγούστου 2003 

Με εντολή Γενικού Γραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 
-♦- 

Αριθ. 6714 (4) 

Μεταβίβαση αρμοδιοτήτων του Δ.Σ. της Δημοτικής Επι¬ 
χείρησης Ύδρευσης και Αποχέτευσης Αλεξάνδρειας 
σε τριμελή επιτροπή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις της παρ. 3 του άρθρου 5 «Αρμοδιότητες 
Διοικητικού Συμβουλίου και Προέδρου αυτού» του Ν. 
1069/80 «Περί κινήτρων δια την ίδρυσιν Επιχειρήσεων 
Υδρεύσεως και Αποχετεύσεως». 

3. Τις διατάξεις του Π.Δ. 353/82 (ΦΕΚ63/τ.Α'/1982) σχε¬ 
τικά με τη σύσταση στο Δήμο Αλεξάνδρειας Ν. Ημαθίας, 
ενιαίας επιχείρησης ύδρευσης και αποχέτευσης με την 
επωνυμία «Δημοτική Επιχείρηση Ύδρευσης και Αποχέ¬ 
τευσης Αλεξάνδρειας» όπως τροποποιήθηκε μεταγενέ¬ 
στερα. 

4. Την 8/2003 απόφαση του Δ.Σ. της Δ.Ε.Υ.Α. Αλεξάν¬ 
δρειας σχετικά με τη σύσταση τριμελούς επιτροπής, στην 
οποία μεταβιβάζει μέρος των αρμοδιοτήτων του. 

5. Την 5631/26.7.2000 (ΦΕΚ 1339/τ.Β'/2000) απόφαση 
του Γενικού Γ ραμματέα Περιφέρειας Κεντρικής Μακεδο¬ 
νίας σχετικά με τη μεταβίβαση του δικαιώματος υπογρα¬ 
φής «Με εντολή Γενικού Γραμματέα Περιφέρειας», απο¬ 
φασίζουμε: 

Α. Επικυρώνουμε την 8/2003 απόφαση του Διοικητικού 
Συμβουλίου της Δημοτικής Επιχείρησης Ύδρευσης Απο¬ 
χέτευσης Αλεξάνδρειας σχετικά με τη σύσταση τριμε¬ 
λούς επιτροπής, στην οποία μεταβιβάζει μέρος των αρ¬ 
μοδιοτήτων του - εξαιρουμένων των περιπτώσεων των 
διατάξεων του άρθρου 20 του Ν. 1069/80 - με τα εξής τα¬ 
κτικά μέλη και τα αντίστοιχα αναπληρωματικά τους: 

Τακτικά μέλη: 

1. Ναλμπάντης Κων/νος, Αντιπρόεδρος Δ.Σ. Δ.Ε.Υ.Α. 
Αλεξάνδρειας, ως Πρόεδρος. 

2. Παπαδόπουλος Σωτήριος, μέλος Δ.Σ. Δ.Ε.Υ.Α. Αλε¬ 
ξάνδρειας, ως Αντιπρόεδρος. 


3. Πανούλα - Τσιούρη Φωτεινή, μέλος Δ.Σ. Δ.Ε.Υ.Α. Αλε¬ 
ξάνδρειας, ως μέλος της επιτροπής. 

Αναπληρωματικά μέλη: 

1. Γκιόνογλου Χαράλαμπος, Πρόεδρος Δ.Σ. Δ.Ε.Υ.Α. 
Αλεξάνδρειας. 

2. Κωττούλας Χρήστος, μέλος Δ.Σ. Δ.Ε.Υ.Α. Αλεξάν¬ 
δρειας. 

3. Τζιόλη Θεοδώρα, μέλος Δ.Σ. Δ.Ε.Υ.Α. Αλεξάνδρειας. 

Β. Οι αρμοδιότητες της επιτροπής αυτής, είναι να λαμ¬ 
βάνει αποφάσεις επί αιτήσεων δημοτών που αφορούν τα 
παρακάτω θέματα: 

1) Την έκπτωση ή την απαλλαγή από υπερκατανάλωση 
νερού. 

2) Την απαλλαγή ή μείωση τόκων από οφειλές από λο¬ 
γαριασμούς Ύδρευσης - Αποχέτευσης παλαιών διμήνων. 

3) Την απαλλαγή ή μείωση των λογαριασμών που αφο¬ 
ρούν ακίνητα, τα οποία υπόκεινται στους λογαριασμούς 
των ασύνδετων. 

4) Την κατάταξη σε ειδικό μειωμένο τιμολόγιο για άτομα 
με ειδικές ανάγκες και άλλες κατηγορίες πολιτών. 

5) Την απαλλαγή ή μείωση από καταβολή ποσών που 
αφορούν πρόστιμα από αυθαίρετη χρήση των δικτύων. 

6) Την απαλλαγή ή μείωση από οφειλές λόγω αποκατα¬ 
στάσεων ιδιωτικών βλαβών των δικτύων Ύδρευσης - Απο¬ 
χέτευσης. 

7) Την απαλλαγή ή μείωση οφειλών από μετατόπιση πα¬ 
λαιών ιδιωτικών παροχών Ύδρευσης - Αποχέτευσης που 
διέρχονται από ξένα οικόπεδα. 

8) Τηνέγκρισηή μη χορήγησης αδειών Ύδρευσης-Απο- 
χέτευσης εκτός οικισμών. 

Γ. Ακροτελεύτια διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Δημοτικής 
Επιχείρησης Ύδρευσης Αποχέτευσης Αλεξάνδρειας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Βέροια, 27 Αυγούστου 2003 

Με εντολή Γενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 7004/3/34-δ απόφαση του Υφυπουργού Δημόσιας 
Τάξης, που δημοσιεύθηκε στο ΦΕΚ 1307/τ.Β'/12.9.2003, 
γίνεται η εξής διόρθωση: 

Ο αναγραφόμενος, πριν από το προοίμιο της απόφα¬ 
σης,τίτλοςτου εκδίδοντος οργάνου, διορθώνεται από το 
εσφαλμένο «ΥΠΟΥΡΓΟΣ ΔΗΜΟΣΙΑΣ ΤΑΞΗΣ», στο ορθό 
«ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ». 

(Από το Εθνικό Τυπογραφείο) 




19916 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ: νν\Λ/\/ν.6ΐ.9Γ - θ-ιτΐ3ίΙ: \λ/θΙ 3 ιτι 351 θγ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίτίθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































